
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      24.09.2014   

Nr. 4c-2/492/2013/2014
PLx.375/2013
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege  pentru aprobarea Ordonanței Guvernului nr.29/2013 privind reglementarea unor măsuri bugetare, trimis spre dezbatere în fond cu adresa nr. PLx.375 din 14 octombrie 2013, înregistrat sub nr. 492 din 14 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Viorel ŞTEFAN

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      24.09.2014   

Nr. 4c-2/492/2013/2014

PLx.375/2013

RAPORT
asupra proiectului de Lege pentru aprobarea Ordonanței Guvernului nr.29/2013 privind reglementarea unor măsuri bugetare
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată,  spre dezbatere în fond cu proiectul de Lege pentru aprobarea Ordonanței Guvernului nr.29/2013 privind reglementarea unor măsuri bugetare,  trimis cu adresa nr. PLx.375/2013 din 14 octombrie 2013, înregistrat sub  nr. 492 din  14 octombrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 8 octombrie 2013.
Consiliul Legislativ, prin avizul nr. 915 din 27 august 2013, a avizat favorabil proiectul de lege. 
Proiectul de lege supus dezbaterii are ca obiect de reglementare aprobarea Ordonanței Guvernului nr.29/2013 privind reglementarea unor măsuri bugetare, printre care:

· Precizarea titlului de cheltuieli din bugetul Secretariatului General al Guvernului de unde se vor suporta cheltuielile aferente despăgubirilor pentru exproprierile necesare interconectării conductei de transport gaze naturale din România cu sistemul din Republica Moldova (Iaşi-Ungheni), în vederea demarării activităţilor până la aprobarea proiectului cu finanţare externă nerambursabilă.
· Amânarea până în 2015 a acordării tichetelor de masă, tichetelor cadiu şi tichetelor de vacanţă  pentru personalul din instituţiile şi autorităţile publice, cu excepţia celor finanţate integral din venituri proprii şi a unităţilor prevăzute la art.93 alin. (11) din Legea privind reforma în domeniul sănătăţii.
· Aplicarea şi în 2014 a suspendării plăţilor indemnizaţiilor prevăzute la art. 4 din Legea recunoştinţei faţă de eroii-martiri şi luptători care au contribuit la victoria Revoluţiei române din decembrie 1989.
· Asigurarea prefinanţării şi cofinanţării proiectului aprobat de principiu pentru SC METROREX SA în cadrul Programului de cooperare elveţiano- român.
· Acordarea venitului lunar de completare, ca măsură de protecţie socială acordată persoanelor disponibilizate prin concedieri colective, numai persoanelor diponibilizate în condiţiile prevăzute de OUG nr. 36/2013.
· Restricţionarea şi în 2014 a achiziţiilor de autoturisme, mobilier şi aparatură birotică de către autorităţile şi instituţiile publice (art.24 din OUG 34/2009).
· Reglementarea posibilităţii alocării de fonduri de la bugetul de stat, prin Ministerul Muncii, pentru dotarea cu mijloace fixe şi obiecte de inventar a centrelor de zi şi rezidenţiale.
· Reglementarea posibilităţii ca alte cheltuieli de natura bunurilor şi serviciilor, care nu fac parte din finanţarea de bază a unităţilor de învăţământ preuniversitar de stat să poată fi finanţată din bugetele unităţilor administrativ-teritoriale, precum şi din economiile înregistrate la sumele alocate.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 23 septembrie 2014.

Din totalul de 35 de membri ai Comisiei pentru buget, finanţe şi bănci au fost prezenţi la dezbateri  30 deputaţi.
În raport cu obiectul şi conţinutul său, proiectul de lege face parte din categoria legilor ordinare.
La dezbaterea acestei iniţiative legislative a fost prezent, în calitate de invitat, din partea Ministerului Finanţelor Publice, domnul secretar de stat Dan Manolescu.
    În urma examinării iniţiativei legislative şi a opiniilor exprimate, membrii Comisiei propun, cu unanimitate de voturi, să supună, spre dezbatere şi adoptare Plenului Camerei Deputaţilor, proiectul de Lege pentru aprobarea Ordonanței Guvernului nr.28/2013 privind reglementarea unor măsuri fiscal-bugetare, în forma adoptată de Senat.

